Ցելեստին Մեդովիչ

Ցելեստին Մեդովիչ (, ), խորվաթ նկարիչ։

Կյանք և ստեղծագործություն 
Ցելեստին Մեդովիչը ծնվել է 1857 թվականին։ Դպրոցական կրթությունը ստացել է Օրեբիչում՝ Ֆրանցիսկյանների միաբանության վանքում, որը գտնվում է Պելեշաց կղզում՝ իր բնօրրանից ոչ հեռու։ 1868 թվականին 11 տարեկան հասակում ապագա նկարիչն ընդունվել է Ֆրանցիսկյան օրդեն և ուղարկվել Դուբրովնիկի Ֆրանցիսկյան վանք, որտեղ էլ ընդունել է հոգևորական Ցելեստին անունը։ Հենց այս վանքում էլ բացահայտվել են նոր եղբոր նկարչական ընդունակությունները։ Մեդովիչի աշխատանքները բարձր է գնահատել Ֆրանցիսկյան օրդենի գեներալ Բեռնարդո դել Վագո դա Պորտոգրուարոն (Bernardo del Vago da Portogruaro), որը 1879 թվականին այցելել է Դուբրովնիկի Ֆրանցիսկյանների վանք։ Պորտոգրուրոյի որոշմամբ 1880 թվականին Մեդովիչը մեկնել է Հռոմ՝ կրթությունը շարունակելու։ Այնտեղ նա այցելել է Սան Իսիդորո վանքի նազարեների արվեստի կենտրոն։ Սան Իսիդորոյում Ցելեստին Մեդովիչին նկարչություն են դասավանդել Լոդովիկ Զեյցը, Ջուզեպե Գրանդին։ 1883 թվականին երիտասարդ նկարիչը մեկնել է Ֆլորենցիա և ընդունվել Անտոնիո Չիզերիայի նկարչական մասնավոր դպրոց։ Իտալիայում Մեդովիչը մի շարք որմնանկարներ է արել Չեզենայի, Ֆաենցայի Ֆուցեչիոյի վանքերում։ 1886 թվականին նա՝ որպես օրդենի եղբայր, մեկնել է Դուբրովնիկի վանք։ Դուբրովնիկի համայնքի և վենետիկցի նկարիչ Էմիլ Շինդլերի աջակցությամբ Մեդովիչը հնարավորություն է ստացել ուսանելու Մյունխենի գեղարվեստի ակադեմիայում, որտեղ էլ խորվաթ նկարչի ստեղծագործական ձիրքը ձևավորվել է իր ուսուցիչ Կարլ Թեոդոր ֆոն Պիլոտիի ազդեցությամբ։

1893 թվականին Մեդովիչը վերադարձել է Դուբրովնիկ և ընդունվել 1895 թվականին Զագրեբում հիմնադրված նկարիչների խումբ, որը ձևավորվել էր նկարիչ Վլախո Բուկովացի շուրջ։ 1905-1907 թվականներին Մեդովիչը խորվաթական Կրիժևցի քաղաքում զբաղվել է Սուրբ Երրորդության հունա-կաթոլիկ եկեղեցու որմնանկարներով։ Ավելի ուշ որմնանկարներ է արել Պոժեգայի և Նովա Գրադիշկայի եկեղեցիներում։ 1895 թվականին նկարիչը, որ դարձել էր եկեղեցու գույքի՝ պետության օգտին օտարման կոմնակից, դուրս է եկել ֆրանցիսկյան միաբանությունից և հետագայում ապրել Զագրեբում, իսկ 1898 թվականից՝ հարազատ Կունում։ Ամառվա ամիսներն անցկացրել է Ցրիկվենիցայի ամառանոցում։ 1901 թվականին Մեդովիչը Օտոն Իվեկովիչի հետ համատեղ ցուցահանդես է կազմակերպել։ Տեղափոխվելով Զագրեբ, որտեղ հետ ապրել է մինչև 1907 թվականը՝ նա խորվաթ այլ վարպետների հետ մասնակցել է Բուդապեշտում, Կոպենհագենում, Պրահայում, Փարիզում, Բելգրադում, Սոֆիայում և Զագրեբում կայացած ցուցահանդեսների։ 1908 թվականից հետո նկարիչը կրկին ապրել է Կունում, իսկ 1912-1914 թվականներին՝ Վիեննայում։ Մահացել է ծանր հիվանդությունից (թոքաբորբ) Սարաևոյում։

Ցելեստին Մեդովիչը հիմնականում ռեալիստական ոճով նկարներ է ստեղծոլ՝ կրոնական ու պատմական բոցանդակությամբ։ Նա պատմական ժանրի առաջատար նկարիչն է եղել Խորվաթրիյում
: Նկարել է նաև իր ժամանակակիցների դիմանկարներ։

Մեդովիչի նկարները ողողված են հարավային պայծառ արևով ու վառ գույներով։

Պատկերասրահ

Ծանոթագրություններ

Գրականություն 
 Zdenko Rus: Medović, Celestin Mato, in: The Dictionary of Art, hrsg. v. Jane Turner, Band 21, 1996. (ISBN 1-884446-00-0)

 
Խորվաթ նկարիչներ